**MÜÜGILEPING nr 6-27/2023/2**

(hiliseima digitaalallkirja kuupäev)

**AS Kesko Senukai Estonia** (registrikood 10026621) volitatud esindaja **Risto Haug**, edaspidi **müüja**, ühelt poolt,

ja **Riigimetsa Majandamise Keskus**, edaspidi **ostja**, keda esindab RMK juhatuse 1.09.2020 otsuse nr nr 1 – 32/71 kinnitatud RMK Kinnisvaraosakonna põhimääruse punkti 5.4.6 alusel alusel Andrus Lauren, teiselt poolt,

keda nimetatakse edaspidi pool või ühiselt pooled,

sõlmisid käesoleva lepingu, edaspidi leping, riigihanke 1-47/2668 „Ehituspoe kaubad 2023-2025“ (viitenumber 256735) tulemusena alljärgnevas:

1. **Lepingu objekt, tähtaeg** 
   1. Lepingu objektiks on müüja poolt müügiks pakutavad kaubad (edaspidi nimetatud **kaup**). Kauba tellimine toimub vajadusepõhiselt tellimuste alusel, igakordsel tellimuste alusel väljastatud saatedokumendil sätestatakse kauba täpne koosseis, ühik, kogus jmt.
   2. Leping on sõlmitud kehtivusega kuni 31.12.2025. Leping jõustub selle allkirjastamisest mõlema poole poolt.
2. **Müügihind ja selle tasumine**
   1. Müüja müüb ja ostja ostab müügieseme vastavalt müüja hinnakirjale, millest müüja teeb hinnasoodustuse **35%**. Müüjal on ühepoolne õigus muuta hinnakirja, ilma ostjat sellest eraldiseisvalt teavitamata.
   2. Kauba täpne hind (milles on kajastatud ka lepingu punktis nr 2.1. märgitud soodustus) märgitakse iga müüdud kauba kohta eraldi arvele.
   3. Ostja tasub saadud vara eest müüja poolt esitatud arve(te) alusel. Müüja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja. Välismaine müüja võib selle asemel arve saata e-posti aadressile arved@rmk.ee.
   4. Maksetähtaeg on **14 päeva** arve väljastamise kuupäevast arvates.
   5. Ostja kohustub saadud kauba eest tasuma müüja poolt väljastatud arvete alusel.
   6. Arveldamine toimub pangaülekande teel, kusjuures kumbki pool kannab oma pangakulud ise. Arve loetakse tasutuks peale selles toodud summa täielikku laekumist müüja pangakontole.
3. **Kaupade soetamine** 
   1. Ostja ostab kaupa müüjalt suuliselt, kirjalikult ja/või läbi e-poe (juhul kui müüjal on e-pood).
   2. Ostja kohustub viivitamatult pärast käesoleva lepingu allkirjastamist edastama müüjale kirjalikult nimekirja isikutest (edaspidi volitatud isikud), kellel on õigus käesoleva lepingu alusel ostja nimel kaupa soetada. Kirjaliku teate saatmisega ostja kinnitab, et nimetatud isikud tegutsevad ostja nimel ja käsul. Juhul, kui ostja soovib mõne müüjale teatatud isiku volitust tühistada, peab ta sellest viivitamatult müüjat kirjalikult informeerima. Vastasel korral loetakse selle isiku poolt tehtud tehing tehtuks ostja nimel.
4. **Kauba üleandmine** 
   1. Ostja kooskõlastab müüjaga kauba tarne kuupäeva ning tarneviisi.
   2. Juhul, kui poolte kokkuleppel kohustub müüja kaubad ostjale või tema poolt määratud asukohta kohale toimetama, kannab ostja kauba tarnekulud juhul kui kauba maksumus on väiksem kui 200 eurot. Kulude suurus märgitakse kauba saatedokumendil.
   3. Juhul, kui poolte kokkuleppel kohustub müüja kaubad ostjale või tema poolt määratud asukohta kohale toimetama ning kauba maksumus on suurem kui 200 eurot, kannab kauba tarnekulud müüja.
   4. Kaupade üleandmine müüjalt ostjale toimub saatedokumendi alusel. Ostja töötaja poolt allkirjastatud saatedokument tõendab kauba ostjapoolset vastuvõttu. Müüja kohustub kauba üleandmise aja teatama ostjale ette vähemalt 24h, kusjuures kauba üleandmine toimub vaid tööpäevadel ja tööajal.
   5. Saatedokumendi saatmisel kliendile e-posti teel loetakse ostja poolt kauba vastuvõtmine tõendatuks saatedokumendil märgitud sisus ja mahus juhul, kui ostja pole 3 tööpäeva jooksul alates saatedokumendi kättesaamisest esitanud ühtegi pretensiooni vähemalt kirjalikku taasesitamist võimaldavas vormis.
   6. Ostja poolt müüjalt vastuvõetud, kuid müüjale veel täies ulatuses maksmata kaup on kuni selle eest täieliku tasumiseni müüja omand.
   7. Müüja kinnitab, et kaubal ei lasu mingeid kolmandate isikute õigusi ja kolmandatel isikutel ei ole alust selliste õiguste taotlemiseks.
   8. Kauba juhusliku hävimise ja kahjustumise riisiko ning hoidmise kohustus läheb ostjale üle kauba üleandmisega.
5. **Kauba vastuvõtmine ja reklamatsioonid**
   1. Kauba vastuvõtmisel ostja kontrollib kauba koguse ja kvaliteedi vastavust saatedokumendil näidatud andmetele. Kui kauba nomenklatuur ja kogused ei vasta tegelikule, fikseerib ostja kõrvalekalded saatedokumendil ja teavitab sellest müüjale viivitamatult.
   2. Kõik laekunud reklamatsioonid tuleb müüjale edastada ühe nädala jooksul alates kauba vastuvõtmisest. Ostja kaotab õiguse tugineda pretensioonidele, mis tulenevad kauba mittevastavusest saatedokumendile, kui ostja ei ole oma pretensioone edastanud müüjale ühe nädala jooksul vähemalt kirjalikku taasesitamist võimaldavas vormis ning esitanud ilmnenud puuduse täpse kirjelduse. Müüja on kohustatud reklamatsioonile vastama nädala jooksul arvates selle kätte saamisest.
   3. Reklamatsiooni lahendamine toimub, kas puuduva või mittevastava kauba asendamise või kahju hüvitamise läbi. Vastava otsuse tegemisel arvestab müüja ostja seisukohtade ja mõistlike huvidega.
   4. Juhul, kui pooled ei jõua reklamatsiooni suhtes kokkuleppele, palgatakse sõltumatu ekspert, kes annab oma hinnangu reklamatsiooni lahendamise suhtes. Nimetatud eksperdi kulud tasuvad pooled ühiselt.
6. **Garantii**
   1. Müüja annab kaubale garantii vastavalt tootja garantiile alates kauba üleandmisest ostjale.
   2. Garantii kehtib kogu kauba ning selle dokumentatsiooni suhtes.
   3. Garantii kehtib kuue kuu jooksul kauba ostjale üleandmise hetkest arvates.
   4. Müüja poolt pakutav garantii kehtib ainult juhul, kui ostja on edastanud müüjale vähemalt järgmised andmed:
      1. Ilmnenud puuduste täpne kirjeldus;
      2. Puudustega kauba täpne kirjeldus (mh nt partii number jne);
      3. fotod defektsest Kaubast;
      4. Ostjapoolne lahendusettepanek.
   5. Müüja poolt antud garantii ei hõlma kauba kvaliteedist kõrvalekaldeid, mis on tekkinud kauba montaaži- ja kasutusjuhendi eiramisest, ebakompetentsest või valest paigaldusest, samuti valitud valest tehnoloogiast, halbadest hoiu- ja kasutustingimustest, kauba tahtlikust või tahtmatust rikkumisest, loodusõnnetusest vms.
   6. Müüja ei vastuta kauba hoidmisel, paigaldamisel või kasutamisel kolmandatele isikutele põhjustatud kahju eest.
7. **Vastutus**
   1. Juhul, kui müüja viivitab müügieseme üleandmisega üle kokkulepitud aja, on ostjal õigus nõuda viivisintressi tasumist, mille suuruseks on 0,1% tellimuse maksumusest iga viivitatud päeva eest.
   2. Juhul, kui tarne viibib rohkem kui 10 päeva, on ostjal õigus müügitehingust taganeda.
   3. Ostja poolt temale väljastatud arve tähtajaks mittetasumise korral on müüjal õigus nõuda viivisintressi (viivist) 0,1% päevas tähtaegselt tasumata summast iga viivitatud päeva eest.
   4. Juhul, kui ostja viivitab kauba eest tasumisega enam kui 10 kalendripäeva on müüjal õigus keelduda omapoolse kohustuse täitmisest – eelkõige peatada kauba müük ja/või tarne.
8. **Lepingust taganemine**
   1. Pooltel on õigus lepingust taganeda seaduses või lepingus sätestatud alustel. Lepingust taganemine muudel alustel on võimalik poolte kokkuleppel.
   2. Müüjal on õigus lepingust taganeda, kui ostja viivitab makse tegemisega rohkem kui 10 päeva või ei võta kaupa vastu 10 päeva jooksul pärast meeldetuletuse saamist.
   3. Ostjal on õigus lepingust taganeda, kui müüja ei anna kaupa üle 10 kalendripäeva jooksul lepingus kokkulepitud üleandmise päevast arvates ning selline mitteüleandmine ei ole põhjustatud ostja vastuvõtu- või makseviivitusest.
   4. Lepingust taganemine toimub teisele Poolele kirjalikku taasesitamist võimaldavas vormis taganemisavalduse esitamisega.
9. **Konfidentsiaalsuskohustus, muu teabe avaldamine**
   1. Pooled kohustuvad mitte avalikustama käesoleva lepingu sõlmimist ega selle sisu kolmandatele isikutele ning hoidma teise poole ärisaladust.
   2. Ostja poolt tootefotode ja muu tooteinfo avalik kasutamine tuleb eelnevalt müüjaga kirjalikult kooskõlastada.
10. **Lõppsätted**
    1. Käesoleva lepingu lisad moodustavad lepingust lahutamatu osa.
    2. Pooled kinnitavad, et leping vastab poolte tegelikule tahtele. Pooled kinnitavad, et on lepingu hoolikalt läbi lugenud ning lepingu kõik sätted ja tingimused on üheselt arusaadavad ja mõistetavad. Müüja kinnitab, et kasutab ühepoolset õigust hinnakirja muuta ainult heauskselt.
    3. Poolte esindajad kinnitavad ja tagavad, et neil on kõik seadustest ja teistest õigusaktidest tulenevad volitused, nõusolekud ning heakskiidud sõlmida käesolev leping ja täita lepingust tulenevad kohustused.
    4. Pooled kinnitavad, et lepingu sõlmimisega ei ole nad rikkunud ühegi enda suhtes kehtiva seaduse, õigusakti või põhikirja sätet ega ühegi varem sõlmitud lepingu või kokkuleppe kohustust.
    5. Kõik käesolevast lepingust tulenevad vaidlused lahendatakse läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus kostja elu- või asukohajärgses kohtus.
    6. Müüjapoolne kontaktisik: Priit Kask, tel. +372 5080689, e-post: [priit.kask@keskosenukai.ee](mailto:priit.kask@keskosenukai.ee)
    7. Ostjapoolne kontaktisik: Uno Koppelmaa, tel. +372 5020137, e-post: [uno.koppelmaa@rmk.ee](mailto:uno.koppelmaa@rmk.ee)
    8. Ostjapoolne kontaktisik hankepiirkonnas:
       1. Harju maakond: Uno Koppelmaa, tel. +372 5020137, e-post: [uno.koppelmaa@rmk.ee](mailto:uno.koppelmaa@rmk.ee)
       2. Harju maakond: Terje Edur, tel. +372 5123357, e-post: [terje.edur@rmk.ee](mailto:terje.edur@rmk.ee)
       3. Tartu maakond: Tõnis Piir, tel. +3725097916, e-post: [tõnis.piir@rmk.ee](mailto:tõnis.piir@rmk.ee)
       4. Pärnu maakond: Aavo Urbel, tel. +3725050158, [aavo.urbel@rmk.ee](mailto:aavo.urbel@rmk.ee)
       5. Lääne-Viru maakond: Tarmo Põkka, tel. +372 5529336, [tarmo.pokka@rmk.ee](mailto:tarmo.pokka@rmk.ee)
       6. Lääne-Viru maakond: Reet Karu, tel. +372 5167641 , e-post: [reet.karu@rmk.ee](mailto:reet.karu@rmk.ee)
       7. Saare maakond: Aarne Pupart, tel. +372 5041376, [aarne.pupart@rmk.ee](mailto:aarne.pupart@rmk.ee)
       8. Valga maakond: Lily Kask, tel. +372 5167510, [lily.kask@rmk.ee](mailto:lily.kask@rmk.ee)
       9. Võru maakond: Lily Kask, tel. +372 5167510, [lily.kask@rmk.ee](mailto:lily.kask@rmk.ee)

**Poolte andmed ja allkirjad**

**Müüja Ostja**

|  |  |
| --- | --- |
| AS Kesko Senukai Estonia | Riigimetsa Majandamise Keskus |
| Registrikood10026621 | Registrikood 70004459 |
| Jalgpalli tn 1 Tallinn 11312 | Sagadi küla, Haljala vald, |
| Tel 625 7501  E-post info@keskosenukai.ee | 45403 Lääne-Viru maakond  Tel 676 7500  E-post rmk@rmk.ee |

|  |  |  |
| --- | --- | --- |
| (allkirjastatud digitaalselt) |  | (allkirjastatud digitaalselt) |

|  |  |
| --- | --- |
|  |  |
| Risto Haug | Andrus Lauren |